SA163
Exported from Holy-Writings.com on 2026-06-20 - 1 clipping

雜阿含經 (一六三)

如是我聞。 一時佛住舍衞國祇樹給孤獨園。

爾時世尊告諸比丘。 何所有故。何所起。何所繋著。何所見我。令諸衆生作如是見如是説。 於此十四百千生門。六十千六百五業三業二業一業半業。 六十二道跡。六十二内劫。百二十泥黎。百三十根。三十六貪界。四十九千龍家。四十九千金翅鳥家。 四十九千邪命外道。四十九千外道出家。 七想劫七無想劫。 七阿修羅。七毘舍遮。七天七人 七百海七夢七百夢。七嶮七百嶮。七覺七百覺。六生十増進八大士地。 於此八萬四千大劫。 若愚若智。往來經歴。究竟苦邊。 彼無有沙門婆羅門。作如是説。 我常持戒。受諸苦行。 修諸梵行。不熟業者令熟。已熟業者棄捨 進退不可知。 此苦樂常住。生死定量。 譬如縷丸擲著空中。漸漸來下至地自住。如是八萬四千大劫。生死定量。亦復如是。

諸比丘白佛。 世尊是法根法眼法依。 如是廣説。次第如上三經
-- SA163 — Taisho Tipitaka (CC0-1.0)